อยากทราบว่าค่ารักษาแพงมามั้ยคะ โรงพยาบาลรัฐ หรือถ้าไปคลีนิคราคาประมาณเท่าไร แล้วผลเลือดเมื่อรักษาหายเเล้วจะเป็นผลบวกมั้ยคะ
สวัสดีค่ะ ซิฟิลิสเป็นโรคติดต่อทางเพศสัมพันธ์ซึ่งเกิดจากเชื้อแบคทีเรียชนิดเกลียว ทำให้มีอาการแผลที่อวัยวะเพศ ผื่นตามตัว ในระยะแรก หลังจากนั้นถ้าปล่อยไว้นานหลายปีไม่ได้รักษาจะลุกลามไปทำให้เกิดโรคในระบบประสาท สมอง หรือหัวใจและหลอดเลือดได้ เป็นโรคที่ในปัจจุบันถ้าเจอเร็ว รักษาเร็ว ไม่น่ากลัวค่ะ เพราะสามารถรักษาให้หายได้ด้วยการให้ยาฆ่าเชื้อเพนนิซิลินหากสงสัยว่าจะเป็นโรคซิฟิลิซ ควรพบแพทย์เพื่อตรวจเลือดหาเชื้อซิฟิลิซและระดับภูมิคุ้มกันของซิฟิลิซ ร่วมกับตรวจร่างกายว่าโรคอยู่ในระยะใด ต้องให้ยานานเท่าไร แนะนำไปตามรพ.ที่มีสิทธิ์การรักษาเพื่อช่วยในเรื่องค่าใช้จ่าย หากรักษาจนหายแล้ว ผลเลือดชนิดคัดกรองซิฟิลิซจะกลับมาเป็นปกติได้ แต่อย่างไรก็ตามในร่างกายก็จะสร้างภูมิคุ้มกันต่อซิฟิลิซแบบถาวร (แต่ไม่ได้ป้องกันการเป็นซิฟิลิซในอนาคต คือเป็นซ้ำได้) ทำให้ก็ยังสามารถตรวจเจอในเลือดได้เช่นกัน